CELEX: 62018CA0194
Language: hr
Date: 2019-05-08 00:00:00
Title: predmet C-194/18: Presuda Suda (deveto vijeće) od 8. svibnja 2019. (zahtjev za prethodnu odluku koji je uputilo Vrhovno sodišče Republike Slovenije — Slovenija) — Jadran Dodič protiv Banka Koper, Alta Invest (Zahtjev za prethodnu odluku — Socijalna politika — Prijenos poduzeća — Direktiva 2001/23/EZ — Članak 1. stavak 1. — Područje primjene — Kriteriji ocjene prijenosa — Prijenos klijenata — Prijenos svih financijskih usluga banke na investicijsko društvo bez prijenosa osoblja)

8.7.2019   
            
            
               HR
            
            
               Službeni list Europske unije
            
            
               C 230/14
            
         
      Presuda Suda (deveto vijeće) od 8. svibnja 2019. (zahtjev za prethodnu odluku koji je uputilo Vrhovno sodišče Republike Slovenije — Slovenija) — Jadran Dodič protiv Banka Koper, Alta Invest
      (predmet C-194/18) (1)
      
      (Zahtjev za prethodnu odluku - Socijalna politika - Prijenos poduzeća - Direktiva 2001/23/EZ - Članak 1. stavak 1. - Područje primjene - Kriteriji ocjene prijenosa - Prijenos klijenata - Prijenos svih financijskih usluga banke na investicijsko društvo bez prijenosa osoblja)
      (2019/C 230/16)
      Jezik postupka: slovenski
      
         Sud koji je uputio zahtjev
      
      Vrhovno sodišče Republike Slovenije
      
         Stranke glavnog postupka
      
      
         Tužitelj: Jadran Dodič
      
         Tuženici: Banka Koper, Alta Invest
      
         Izreka
      
      Članak 1. stavak 1. Direktive Vijeća 2001/23/EZ od 12. ožujka 2001. o usklađivanju zakonodavstava država članica u odnosu na zaštitu prava zaposlenika kod prijenosa poduzeća, pogona ili dijelova poduzeća ili pogona valja tumačiti na način da okolnost da drugo poduzeće, na temelju ugovora koji treba sklopiti u skladu s nacionalnim zakonodavstvom, preuzme financijske instrumente i drugu imovinu klijenata prvog poduzeća nakon što potonje prestane obavljati svoju djelatnost, čak i ako klijenti prvog poduzeća vođenje svojih vrijednosnih papira ne moraju prenijeti na drugo poduzeće, može činiti prijenos poduzeća ili dijela poduzeća ako se utvrdi da je bila riječ o prijenosu klijenata, što je zadaća suda koji je uputio zahtjev. U tim okolnostima broj stvarno prenesenih klijenata, makar bio i velik, sam po sebi nije odlučujuć za kvalifikaciju kao „prijenosa”, a okolnost da prvo poduzeće kao ovisno društvo za burzovno posredovanje surađuje s drugim poduzećem u načelu nije relevantna.
      
         (1)  SL C 190, 4. 6. 2018.